હિંમતનગર તાલુકાના વિરાવાડા, બેરણા અને ગામડી વિસ્તારમાં છેલ્લાં એક સપ્તાહથી દીપડો દેખાતા ભયનો માહોલ ફેલાઈ ગયો છે, ત્રણેક દિવસ અગાઉ રાત્રીના સમયે ગામડીના હરેશસિંહ જીણુસિંહ પરમારની બકરી ઉપર હુમલો કર્યો હતા, સદ્નસીબે તેમની બકરી બચી ગઈ હતી, પરંતુ આ ઘટનાથી થોડાક અંતરે આવેલા ટેકરાવાળા વિસ્તારમાં વાડામાં બાંધેલ એક પાડાનું મારણ કરીને દીપડો ત્યાંથી જંગલ વિસ્તારમાં જતો રહ્યો હતો.